Document ID: 31974R1985

KOMISSION ASETUS (ETY) N:o 1985/74,
annettu 25 päivänä heinäkuuta 1974,
karpin viitehintojen vahvistamista ja vapaasti rajalla -hintojen määrittämistä koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kalastustuotealan yhteisestä markkinajärjestelystä 20 päivänä lokakuuta 1970 annetun neuvoston asetuksen (ETY) N:o 2142/70(), sellaisena kuin se on viimeksi muutettuna asetuksella (ETY) N:o 1555/74(), ja erityisesti sen 18 a artiklan 5 kohdan,
sekä katsoo, että
asetuksen (ETY) N:o 2142/70 18 a artiklan 1 kohdassa säädetään, että karpin viitehinnat voidaan vahvistaa ennen jokaisen markkinointivuoden alkua; nämä hinnat voivat vaihdella eri ajanjaksoina, jotka on määritettävä erikseen kunkin markkinointivuoden sisällä hintojen kausivaihtelun perusteella,
edellä tarkoitetun 18 a artiklan 2 kohdassa säädetään, että viitehinnat vahvistetaan yhteisön edustavilla tuotantoalueilla kaupallisilta ominaisuuksiltaan määritellyn tuotteen viitehinnan vahvistamista edeltävän kolmen vuoden aikana todettujen keskimääräisten tuotantohintojen perusteella; olisi määriteltävä tätä asetusta varten käsitteet "karppi", "edustava tuotantoalue" ja "tuotantohinta",
ainoastaan vähintään 800 gramman painoiset elävät karpit ovat kaupallisesti merkittäviä; tämän vuoksi olisi rajoitettava edellä tarkoitetun 18 a artiklan soveltamista näihin tuotteisiin;
karpin kasvatus yhteisössä on erittäin hajanaista; tämän vuoksi aluetta, jonka osuus on 15 prosenttia yhteisön tuotannosta on pidettävä edustavana tuotantoalueena,
edustavien tuotantoalueiden tuotantohinnat vaihtelevat markkinointivuoden aikana, nämä hinnat alkavat yleensä laskea 16 päivästä marraskuuta; tämän vuoksi olisi jaettava markkinointivuosi osiin vastaavasti,
edellä tarkoitetun 18 a artiklan 3 kohdassa säädetään mahdollisuudesta vahvistaa tasoitusmaksu, jos tietystä paikasta lähtöisin olevan karpin tavanomaisen kauppamäärän hinta vapaasti rajalla on viitehintaa alhaisempi; vähintään 1 000 kilogrammaa painavan karppimäärän katsotaan vastaavan tavanomaista kaupallista määrää,
vapaasti rajalla -hintojen mahdollisimman täsmälliseksi määrittämiseksi olisi täsmennettävä määrittämisessä huomioon otettavat tiedot, joihin kuuluvat tulli- ja kauppa-asiakirjoihin sisältyvien hintojen lisäksi kaikki muut kolmansien maiden käyttämiä hintoja koskevat tiedot, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tätä asetusta sovelletaan vähintään 800 gramman painoisiin eläviin karppeihin.
2 artikla
1. Jäsenvaltioiden on annettava komissiolle tiedoksi vuosittain ennen 1 päivää kesäkuuta edustavilla tuotantoalueilla todetut keskimääräiset kuukausittaiset tuotantohinnat sekä kaupan pidettyjen karppien määrä. Näissä tiedonannoissa on viitattava kolmeen viitehintojen vahvistamista edeltäneeseen vuoteen.
"Tuotantohinnalla" tarkoitetaan hintaa, jolla tuottaja myy tuotteen tukkukaupalle.
2. Edustavat tuotantoalueet ovat:
Saksa: Oberpfalz
Oberfrankenin ja Mittelfrankenin alueiden muodostama kokonaisuus.
Ranska: Dombes
Brennen/Solognen alueiden muodostama kokonaisuus.
3 artikla
Karpin viitehinta vahvistetaan:
- elokuun 1 päivän ja marraskuun 15 päivän väliseksi ajaksi
- marraskuun 16 päivästä seuraavan vuoden heinäkuun 31 päivään.
4 artikla
1. Hinnat vapaasti rajalla määritetään kunkin lähtöalueen osalta kaikkien käytettävissä olevien tietojen perusteella ja erityisesti jäsenvaltioiden antamien tietojen pohjalta. Jäsenvaltioiden on käytettävä tähän tarkoitukseen erityisesti maahan tuotujen tuotteiden mukana olevissa tulliasiakirjoissa sekä laskuissa ja muissa kaupallisissa asiakirjoissa olevia tietoja. Jäsenvaltioiden on annettava komissiolle tiedoksi päivittäin yhteisön rajalla tavanomaisten kaupallisten määrien ja kunkin lähtöalueen todetut hinnat.
2. Vapaasti rajalla -hintojen määrittämisessä on otettava huomioon myös kolmansissa maissa käytettyjä hintoja koskevat tiedot siltä osin kuin ne koskevat hintoja:
a) joita on käytetty kolmansien maiden viennissä,
b) jotka on todettu yhteisöön tuonnin yhteydessä,
c) jotka on noteerattu kolmansien viejämaiden markkinoilla.
3. Tietojen hankinnassa on käytettävä erityisesti seuraavia lähteitä:
a) kolmansien viejämaiden toimivaltaisten viranomaisten julkaisemat viralliset tiedonannot,
b) jäsenvaltioiden ja kolmansien maiden tuotantoa ja kauppaa koskevissa erikoislehdissä julkaistut tiedot,
c) jäsenvaltioiden ja kolmansien maiden ammattijärjestöjen sekä tuotannon ja kaupan edustajien toimittamat tiedot.
5 artikla
Tämä asetus tulee voimaan 1 päivänä elokuuta 1974.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 1974.

Labels: 7
2
6